清袁赋诚《睢阳袁氏家谱》:“于天启六年起升兵部右侍郎,随转左侍郎,未一载,以忤逆珰加(袁可立)本部尚书致仕。后以子枢赠正治上卿资政大夫,再赠光禄大夫。” 文献记载 汉书百官表曰:光禄勋属官有大夫,掌论议。汉官解诂曰:武帝以中大夫为光禄大夫,与博士俱○原讹慎,据冯校本改。以儒雅之选,异官通职,周官所谓联者也,温故知新,率由旧章,皆能分明古今,辩旧闻者也。《汉官仪》曰:光禄大夫,秩比二千石,不言属光禄,光禄勋门外特施行马,以旌别之。百官表注曰:光禄大夫,古官也,银章青绶,诗云,三事大夫,莫不夙夜,职掌言议,毗亮论道,献可替不,赞扬德化,《汉书》曰:杜陵王仲翁,出入苍头庐儿,传呼甚宠。又曰:元帝以少傅周堪为光禄大夫,秩中二千石,领尚书事。又曰:谷永既为大将军凤说,能实最高,由是擢为光禄大夫。《东观汉记》曰:张湛为光禄大夫,数陈政,常乘白马,光武每有异政,辄曰:白马生且复谏矣。《魏志》曰:黄初四年,光禄大夫杨彪,诏给吏卒,门施行马。樊英别传曰:诏书告南阳太守曰:五官中郎将樊英,委荣辞禄,不降其节,今以英为光禄大夫,赐归家,所在县谷千斛,常以八月,致牛一头,酒三斛。【表】梁丘迟为柳仆射让光禄表曰:窃闻敬孙以规献为职,彝品常贵,飞翠鸣玉,升降禁门,臣以痁疾,岂伊或忝,匪称其服,终朝三褫,近取诸身,皎日非喻,臣之庸薄,文尘物论,假以克壮,报效无阶,而婴离沉痼,日月滋甚,圣朝留簪履之旧愍,降帷盖之馀矜,荣不徒行,事存宠渥。【诗】魏陈王曹植光禄大夫荀侯诔曰:如冰之清,如玉之絜,法而不威,和而不亵,百寮士庶;欷沾缨,机女投杼,农夫辍耕,轮给辄而不转,马悲鸣而倚衡。